Lietuvos saugios laivybos administracijos

Direktorius

ĮSAKYMAS

DĖL LIETUVOS SAUGIOS LAIVYBOS ADMINISTRACIJOS DIREKTORIAUS 2007 M. SAUSIO 15 D. ĮSAKYMO NR. V-5 „DĖL ĮGALIOJIMŲ SUTEIKIMO KLASIFIKACINEI BENDROVEI LLOYD'S REGISTER“ PAKEITIMO

2015 m. kovo 16 d. Nr. V-64

Klaipėda

P a k e i č i u Lietuvos saugios laivybos administracijos suteikiamų įgaliojimų klasifikacinei bendrovei Lloyd's Register apimtį, patvirtintą Lietuvos saugios laivybos administracijos direktoriaus 2007 m. sausio 15 d. įsakymu Nr. V-5 „Dėl įgaliojimų suteikimo klasifikacinei bendrovei Lloyd's Register“:

1.	Papildau nauju 351 punktu:

„TJO 2009 m. Tarptautinė Honkongo konvencija dėl saugaus ir aplinką tausojančio laivų perdirbimo****
351.	Sąrašo sertifikatas	Brėžinių, skaičiavimų, specifikacijų, instrukcijų, sąrašų ir kitų dokumentų tvirtinimas.	A	Pripažintoji organizacija turi naudoti Europos Komisijos pagal Reglamento (EB) Nr. 1257/2013 9 str. 1 d. patvirtintą sertifikato formą. Prie sertifikato pridedama pavojingų medžiagų sąrašo, nurodyto Reglamento (EB) Nr. 1257/2013 5 str. 5 d. a punkte, I dalis.“.

Pirminė apžiūra ir liudijimo išdavimas.	A

Liudijimo atnaujinimo apžiūra ir papildoma apžiūra, liudijimo tvirtinimas ir atnaujinimas.	A

Liudijimo panaikinimas.	A

2. Papildau nauju 352 punktu:

„352.	Paruošimo perdirbti sertifikatas	Galutinė apžiūra ir sertifikato išdavimas.	A	Pripažintoji organizacija turi naudoti Europos Komisijos pagal Reglamento (EB) Nr. 1257/2013 9 str. 9 d. patvirtintą sertifikato formą. Prie sertifikato turi būti pridedamas pavojingų medžiagų sąrašas ir laivo perdirbimo planas.“.

*Simboliai, žymintys įgaliojimų rūšis:

A – Įgaliojimas atlikti nurodytas funkcijas Lietuvos Respublikos vardu (be apribojimų).

C – Įgaliojimas atlikti nurodytas funkcijas Lietuvos Respublikos vardu tik turint atskirą raštišką Administracijos įgaliojimą.

** Įgaliojimas atlikti nurodytas funkcijas Lietuvos Respublikos vardu, Lietuvos Respublikoje įsigaliojus atitinkamai konvencijai.

*** Liudijimas laivui gali būti išduodamas, neatsižvelgiant į tai, ar Pripažintoji organizacija yra išdavusi jam klasės liudijimą.

**** Nors nurodyta Konvencija dar nėra įsigaliojusi ir / arba Lietuvos Respublika nėra šios konvencijos Šalis, jos nuostatos turi būti taikomos Lietuvos Respublikoje (kartu su atitinkamais pakeitimais / papildymais) dėl ES teisės aktų reikalavimų.

L. e. direktoriaus pareigas	Danguolė Raugalienė